Steins;Gate 0

— 5pb. və Nitroplus tərəfindən istehsal olunmuş vizual roman. 10 dekabr 2015-ci ildə PlayStation 3, PlayStation 4 və PlayStation Vita platformaları üçün yayımlanmışdır (24 iyun 2016-cı ildə Yaponiyada oyunun PC versiyasının yayımlanması planlaşdırılmışdır). "Steins;Gate 0" "Steins;Gate" oyununun midkvelidir. 2018-ci ildə anime adaptasiyası yayımlanmışdır. 25 noyabr 2016-cı ildə Avropada, 29 noyabr 2016-cı ildə Şimali Amerikada PS4 və PS Vita platformalarında buraxılmışdır.

 Geympley 
200px|thumbnail|left|RINE tətiyi sistemi ilə digər personajlara təsir göstərmək olar. Oyunçu yarlıqlar da göndərə bilər.
"Steins;Gate 0"-in geympleyi oyunun çox hissəsində oyunçudan çox az qarşılıqlı təsir tələb edir. Oyunçu oyunu oynarkən vaxtının çoxunu ekranda müxtəlif personajlar arasındakı dialoqları və personajların şəxsi fikirlərini oxumaqla keçirir.

Qərar vermə anları üçün "Steins;Gate 0"-da "Steins;Gate"-dən daha fərqli  sistemi istifadə olunmuşdur. "Steins;Gate 0"-da oyunçu  sistemi ilə tanış olmuşdur. Oyunçu oyundakı smartfonuna yüklənmiş RINE tətbiqinin köməyi ilə mesajlarını digər personajlarla dəyişdirə bilər. Yeni mesaj gələndə oyunçu ekranın yuxarı sol küncündəki indikatorla məlumatlandırılır. Mesajdan asılı olaraq personaj müxtəlif reaksiyalar verə bilər. Oyunçu həmçinin yarlıqlar göndərmək funksiyasına sahibdir.

 Süjet və mövzular 
"Steins;Gate 0"-nun süjeti Epiqraf trilogiyası adlı ranobe trilogiyasına əsaslanır. Bu trilogiyaya bu ranobelər daxildir: "Steins;Gate: Epigraph of the Closed Curve", "Steins;Gate: Pandora of Eternal Return" və "Steins;Gate: Altair of the Point at Infinity".

 Hekayə 
Hadisələr Okabe Rintaronun Makise Kurisunun öldüyü Beta zaman xəttinə qayıtmasından sonra başlayır. O, Kurisunu xilas etmək istəyir, amma uğursuz olur, hətta səhvən özü Kurisunu öldürür. Okabe daha sonra ciddi posttravmatik stress pozuntusundan əziyyət çəkir və Kurisunu xilas etməyə çalışdığı zaman səhvinin öhdəsindən gəlməyə cəhd edir. O, "Amadeus" proqramından işləyən neyroloq Maho Hiyaco ilə rastlaşır. "Amadeus" proqramının əsas məqsədi hər hansı şəxsin beyninin rəqəmsal rekreasiyasının süni intellekt avatarına köçürməkdir. Hiyaco Kurisunun ölümündən əvvəl onun süni intellekt avatarını yarada bilir.

 İstehsal 
Oyun 2015-ci ilin mayında anons edilmişdir. Əslində PlayStation 3, PlayStation 4 və PlayStation Vita platformaları üçün 19 noyabr 2015-ci ildə yayımlanması planlaşdırılmış, amma bu tarix 10 dekabr 2015-ci illə əvəz olunmuşdur. PlayStation 4 versiyasının ilk nüsxələrinə "Steins;Gate" oyunun PlayStation 4 versiyasını yükləmək üçün kod daxil edilmişdir. 2016-cı ildə PQube tərəfindən oyunun PS4 və PS Vita platformalarında Şimali Amerika və Avropada buraxılmış və "Amadeus" adlı məhdud nəşrinə saundtrek diski, artbuk və plüş oyuncaqla daxil edilmişdir. Microsoft Windows versiyasının Yaponiyada 24 iyun 2016-cı ildə buraxılması nəzərdə tutulsa da, 26 avqust 2016-cı ilə təxirə salınmışdır.

 Media 

 Anime 

2018-ci ilin aprelində anime serialı adaptasiyası yayımlanmışdır. Animenin rejissoru Keniçi Kavamura, bəstəkarı Cukki Hanada, personaj dizayneri Tomoşiqe İnayoşi, istehsalçı studiyası White Fox-dur. Anime "Steins;Gate World Line 2017–2018 Project" çərçivəsində istehsal olunmuşdur.

 Qəbul 
Yayımlandığı ilk gündə 100.000-dən çox nüsxəsi satılmışdır. Beləliklə, "Steins Gate" vizual roman seriyasının ümumilikdə satılan nüsxələrinin sayı 1 milyonu ötmüşdür.

 İstinadlar 

 Xarici keçidlər 


Kateqoriya:2015-ci ilin videooyunları
Kateqoriya:2018-ci ilin anime serialları
Kateqoriya:Nitroplus
Kateqoriya:Uydurmada paralel kainatlar
Kateqoriya:PlayStation 3 videooyunları
Kateqoriya:PlayStation 4 videooyunları
Kateqoriya:PlayStation Vita videooyunları
Kateqoriya:Elmi fantastika anime və manqaları
Kateqoriya:Elmi fantastika videooyunları
Kateqoriya:Zaman səyahəti haqqında videooyunlar
Kateqoriya:Yaponiya videooyunları
Kateqoriya:Vizual romanlar
Kateqoriya:Steins;Gate
Kateqoriya:Windows videooyunları
Kateqoriya:Videooyunlara əsaslanan anime serialları
Kateqoriya:5pb.
Kateqoriya:Romanlara əsaslanan videooyunlar
Kateqoriya:Xbox One videooyunları